|  |
| --- |
| **Zmluva o poskytovaní služieb v oblasti****bezpečnosti a ochrany zdravia pri práci, ochrany pred požiarmi a civilnej obrany a pracovnej zdravotnej služby** |

uzavretá podľa § 269 ods. 2 zákona č. 513/1991 Zb. Obchodného zákonníka v znení neskorších predpisov medzi zmluvnými stranami:

**Čl. 1.**

**Zmluvné strany**

|  |  |
| --- | --- |
| Obchodné meno:  | **Odvoz a likvidácia odpadu a.s. v skratke: OLO a.s.** |
| Sídlo: | Ivanská cesta 22, 821 04 Bratislava |
| IČO: | Obchodný register Okresného súdu Bratislava I |
| Zapísaná v:DIČ: | Obchodnom registri Okresného súdu Bratislava I, oddiel: Sa, vložka č. 482/B00 681 300  |
| IČ DPH: | SK202 031 8256 |
| Bankové spojenie: Číslo účtu: IBAN:SWIFT:Zastúpená: | ČSOB, a. s.25332773/7500SK37 7500 0000 0000 2533 2773CEKOSKBXIng. Martin Maslák, predseda predstavenstvaIng. Pavel Rudy, člen predstavenstva |

(ďalej len "**Objednávateľ**")

a

|  |
| --- |
|  |
|  |  |
| Obchodné meno:  |  |
| Sídlo: |  |
| IČO: |  |
| Zapísaná v:DIČ:IČ DPH: |  |
| Bankové spojenie:Číslo účtu:  |  |
| Zastúpená: |  |

(ďalej len "**Poskytovateľ**")

(ďalej len „**zmluva**“)

**Čl. 2**

**Predmet zmluvy**

* 1. Poskytovateľ sa zaväzuje poskytovať pre Objednávateľa preventívne a ochranné služby a bezpečnostnotechnické služby podľa § 21 a 22 zákona č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej len „**zákon o BOZP**“) v rozsahu podľa čl. 3 a čl. 4 tejto zmluvy. Poskytovateľ sa zaväzuje zabezpečovať pre Objednávateľa výchovu a vzdelávanie zamestnancov (školenia a oboznámenia zamestnancov) podľa § 7, 8 a 27 zákona o BOZP v rozsahu podľa čl. 3 a čl. 4 tejto zmluvy (ďalej len **„služba BOZP“**).
	2. Poskytovateľ sa zaväzuje poskytovať pre Objednávateľa služby technika požiarnej ochrany podľa § 9 ods. 2 zákona č. 314/2001 Z. z. o ochrane pred požiarmi v znení neskorších predpisov (ďalej len „**zákon o OPP**“) v rozsahu podľa čl. 3 a čl. 4 tejto zmluvy. Poskytovateľ sa zaväzuje poskytovať pre Objednávateľa služby v oblasti kontroly požiarnych zariadení podľa § 5 písm. a) zákona o OPP v rozsahu podľa čl. 3 a čl. 4 tejto zmluvy (ďalej len **„služba OPP“**).
	3. Poskytovateľ sa zaväzuje poskytovať pre Objednávateľa služby v oblasti civilnej ochrany podľa zákona č. 42/1994 Z.z. o civilnej ochrane obyvateľstva v znení neskorších predpisov (ďalej len „**zákon o CO**“) v rozsahu podľa čl. 3 a čl. 4 tejto zmluvy (ďalej len **„služba CO“**).
	4. Poskytovateľ sa zaväzuje poskytovať pre Objednávateľa dohľad nad pracovnými podmienkami v zmysle zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (ďalej len služba „**PZS**“).
	5. Objednávateľ sa zaväzuje zaplatiť Poskytovateľovi za službu BOZP, službu OPP, službu CO a službu PZS odmenu v súlade s čl. 5 tejto zmluvy.

**Čl. 3**

**Obsah a rozsah plnenia služieb**

* 1. Poskytovateľovi sa zaväzuje poskytovať službu BOZP, službu OPP, službu CO a službu PZS v súlade s **prílohou č. 1 Technická špecifikácia.** Pri plnení činností podľa tejto špecifikácie je poskytovateľ povinný postupovať v súlade a lehotách stanovených prílohou č. 1 k tejto zmluve a všeobecne záväznými právnymi predpismi, ktoré sa týkajú poskytovaných služieb.

**Čl. 4**

**Miesto a čas plnenia**

* 1. Poskytovateľ bude Objednávateľovi poskytovať služby podľa čl. 2 tejto zmluvy pre jeho zamestnancov, v pracovné dni medzi 7.00 h. a 16.00 h., a to v jeho objektoch, priestoroch a na pracoviskách:

**Prevádzka: Adresa:**

Sídlo Objednávateľa Ivanská cesta 22, 821 04 Bratislava

ZEVO[[1]](#footnote-1) Vlčie hrdlo 72, 821 07 Bratislava

ZBERNÝ DVOR Stará Ivanská cesta 2, 821 04 Bratislava

ZBERNÝ DVOR Pri Šajbách, 831 05 Bratislava

* 1. Poskytovateľ bude vykonávať činnosti podľa čl. 2 tejto zmluvy pre Objednávateľa odo dňa účinnosti tejto zmluvy.
	2. Zabezpečovanie povinností v zmysle ustanovení článku 3 tejto zmluvy, bude vykonávané pravidelným výkonom technika (technikov) v prevádzke (prevádzkach) Objednávateľa v lehote podľa prílohy č.1 Technická špecifikácia.
	3. Poskytovateľ zabezpečí školiace stredisko pre teoretickú a praktickú časť výchovy a vzdelávania pre minimálne 20 ľudí vo vzdialenosti do 20 km od sídla Objednávateľa.

**Čl. 5**

**Cena plnenia a spôsob platby**

* 1. Cena za poskytnuté služby zo strany Poskytovateľa podľa tejto zmluvy je určená dohodou v súlade so zákonom č. 18/1996 Z.z. o cenách v znení neskorších predpisov je uvedená v prílohe č. 2 tejto zmluvy (ďalej len „**Cena**“).
	2. V Cene sú zahrnuté všetky náklady Poskytovateľa vrátane nákladov na dopravu.
	3. Cena za vykonanú činnosť a poskytnuté služby podľa tejto zmluvy je splatná na základe faktúr vystavených Poskytovateľom. Faktúra bude obsahovať všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „**zákon o DPH**“), zákona č. 431/2002 Z. z. o účtovníctve v znení neskorších predpisov (ďalej len „**zákon o účtovníctve**“) a  podľa tejto zmluvy.
	4. V prípade, že faktúra nebude obsahovať náležitosti uvedené v zákone o DPH, zákone o účtovníctve alebo v tejto zmluve, Objednávateľ je oprávnený vrátiť faktúru Poskytovateľovi. V takomto prípade nová lehota splatnosti začne plynúť doručením opravenej alebo novo vystavenej faktúry Objednávateľovi.
	5. Lehota splatnosti faktúry je tridsať (30) dní odo dňa jej doručenia Objednávateľovi.
	6. Faktúra môže byť Objednávateľovi zasielaná aj elektronicky, ak Poskytovateľ uzavrel s Objednávateľom osobitnú zmluvu o elektronickom prijímaní faktúr alebo súhlas s elektronickým prijímaním faktúr. V takomto prípade sa na doručovanie faktúr budú vzťahovať ustanovenia takejto zmluvy alebo súhlasu.
	7. Daň z pridanej hodnoty bude pripočítaná k Cene vo výške stanovenej platným zákonom o DPH v deň vzniku daňovej povinnosti.
	8. Poskytovateľ prehlasuje, že ku dňu podpisu tejto Zmluvy uplatňuje/neuplatňuje osobitnú úpravu uplatňovania dane z pridanej hodnoty na základe prijatia platby za dodanie tovaru alebo služby v zmysle § 68d zákona o DPH.
	9. V prípade, ak sa Poskytovateľ rozhodne začať uplatňovať vyššie uvedenú úpravu v zmysle § 68d zákona o DPH, je povinný o tejto skutočnosti bezodkladne písomne informovať Objednávateľa. Rovnako je Poskytovateľ uplatňujúci úpravu v zmysle § 68d zákona o DPH povinný bezodkladne písomne informovať Objednávateľa o skončení uplatňovania tejto úpravy.
	10. V prípade, ak v dôsledku nesprávneho uplatnenia dane z pridanej hodnoty Objednávateľom vyplývajúceho z neposkytnutia informácií o uplatňovaní osobitnej úpravy v zmysle § 68d zákona o DPH Poskytovateľom bude Objednávateľovi dodatočne uložená pokuta alebo akákoľvek ďalšia sankcia správcom dane v zmysle platných právnych predpisov, je Poskytovateľ povinný tieto uhradiť Objednávateľovi.
	11. Ak Objednávateľ neuhradí faktúru v termíne splatnosti, má Poskytovateľ právo zaplatenie úroku z omeškania vo výške 0,05 % z dlžnej čiastky denne, počnúc dňom nasledujúcim po dni splatnosti, až do doby zaplatenia.

**Čl. 6**

**Práva a povinnosti zmluvných strán**

* 1. Poskytovateľ sa zaväzuje poskytovať služby podľa tejto zmluvy pre Objednávateľa. Služby podľa tejto zmluvy Poskytovateľ uskutočňuje, vedie a vykonáva v štátnom jazyku Slovenskej republiky.
	2. Poskytovateľ je povinný služby podľa tejto zmluvy vykonávať na základe platných osvedčení a oprávnení podľa zákona o BOZP a zákona o OPP a zákona o CO.
	3. Poskytovateľ je oprávnený pri vykonávaní preventívnych prehliadok, kontrol a realizácie prác podľa tejto zmluvy vstupovať do objektov, priestorov, zariadení a na pracoviská Objednávateľa v sprievode jeho zamestnanca, vykonávať potrebné zisťovania a úkony, nazerať do príslušnej dokumentácie a materiálov, požadovať potrebné údaje a vysvetlenia a potrebnú súčinnosť od vedúcich, ale i od ostatných zamestnancov Objednávateľa.
	4. Objednávateľ je povinný po dobu trvania tejto zmluvy vopred prerokovať s Poskytovateľom všetky uvažované zmeny stavu objektov ochrany pred požiarmi oproti stavu podľa predloženej dokumentácie vrátane zmien organizačnej štruktúry organizácie.
	5. Objednávateľ poskytne Poskytovateľovi, pred začatím i počas zmluvného obdobia, informácie a súčinnosť potrebnú pre úspešné realizovanie a poskytovanie dohodnutých služieb podľa tejto zmluvy.
	6. Do pätnástich (15) dní od podpisu tejto zmluvy sa Objednávateľ zaväzuje odovzdať Poskytovateľovi písomne aktualizovaný zoznam všetkých svojich zamestnancov. V zozname uvedie mená, priezviská, pracovné zaradenia zamestnancov a dátum vstupnej, príp. periodickej lekár. prehliadky a posledného školenia z predpisov BOZP a OPP. Objednávateľ sa ďalej zaväzuje písomne oznamovať Poskytovateľovi jedenkrát (1x) ročne počet zamestnancov na jednotlivých prevádzkach a tiež zmeny počtu zamestnancov (nový nástup, ukončenie pracovnoprávneho vzťahu) vrátane zmien pracovného zaradenia, a to minimálne dva (2) dni pred uzavretím pracovnoprávneho vzťahu alebo nového pracovného zaradenia zamestnanca.
	7. Poskytovateľ sa zaväzuje, že osobné údaje, ktoré mu budú poskytnuté Objednávateľom za účelom plnenia predmetu zmluvy, budú zhromažďované, spracovávané a uchovávané v súlade s platnými zákonmi Slovenskej republiky, najmä so zákonom č. 18/2018 Z. z. Zákon o ochrane osobných údajov a o zmene a doplnení niektorých zákonov (ďalej len „**Zákon o ochrane osobných údajov**“). Objednávateľ  dáva Poskytovateľovi svoj súhlas na zhromažďovanie a spracovanie týchto osobných údajov na účely plnenia predmetu uzatváranej  zmluvy a tento súhlas platí počas trvania zmluvy ako aj následnej archivácie predložených materiálov a dokumentov, až po ich likvidáciu v zmysle schváleného a platného registratúrneho plánu Poskytovateľa. Podrobnosti budú upravené v osobitnej zmluve o poverení so spracovaním osobných údajov, ktorú zmluvné strany uzatvoria po podpise tejto zmluvy.
	8. Objednávateľ ako prevádzkovateľ osobných údajov týmto informuje Poskytovateľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje Objednávateľ spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „**GDPR**“) a § 113 ods. 1 písm. f) Zákona o ochrane osobných údajov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak, alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u Objednávateľa právo:
	9. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
	10. namietať spracúvanie svojich osobných údajov;
	11. na prenosnosť osobných údajov;
	12. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovej stránke Objednávateľa (ďalej len „**Informácie o ochrane osobných údajov**“).
	13. Poskytovateľ podpisom zmluvy potvrdzuje:
1. správnosť a pravdivosť osobných údajov, ktoré sa ho týkajú a sú uvedené v tejto zmluve,
2. že mu boli poskytnuté Informácie o ochrane osobných údajov,
3. že v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol Objednávateľovi v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
	1. Objednávateľ sa zaväzuje v určených termínoch odstraňovať všetky nedostatky zistené Poskytovateľom v rámci kontrolnej činnosti pri prehliadkach, ktoré budú zapísané v zápisoch z vykonaných kontrol a prehliadok, ak tieto nie sú predmetom plnenia tejto zmluvy zo strany Poskytovateľa.
	2. Objednávateľ sa zaväzuje dodržiavať a plniť zásady definované v dokumentácii vypracovanej podľa čl.3, ako aj v iných materiáloch a analýzach spracovaných Poskytovateľom.
	3. Zriadením bezpečnostnotechnickej služby alebo plnením ich úloh Poskytovateľom nie sú dotknuté povinnosti Objednávateľa v oblasti bezpečnosti a ochrany zdravia pri práci, ani jeho zodpovednosť za zaistenie bezpečnosti a ochrany zdravia zamestnanca pri práci podľa zákona o BOZP.
	4. Plnením úloh pri výkone zodpovednej osoby Poskytovateľom, nie sú dotknuté povinnosti Objednávateľa v zmysle § 13 ods. 5 zákona o BOZP a starostlivosti o evidenciu vyhradených technických zariadení („VTZ“) v zmysle vyhlášky Ministerstva práce, sociálnych vecí a rodiny č. 508/2009 Z.z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia.
	5. Plnením úloh technika požiarnej ochrany Poskytovateľom nie sú dotknuté povinnosti Objednávateľa v oblasti ochrany pred požiarmi, ani jeho zodpovednosť za plnenie povinností podľa zákona o OPP.
	6. Plnením úloh Poskytovateľom v oblasti CO nie sú dotknuté povinnosti Objednávateľa podľa zákona o CO.
	7. Poskytovateľ je počas plnenia tejto zmluvy povinný dodržiavať zásady BOZP, zásady ochrany pred požiarmi (ďalej len „**OPP**“), zásady ochrany životného prostredia (ďalej len „**OŽP**“), odpadového hospodárstva (ďalej len „**OH**“) v zmysle platných právnych predpisov Slovenskej republiky (ďalej tiež spolu ako „**HSE predpisy**“), interné predpisy Objednávateľa, najmä, ale nie výlučne Záznam o poskytnutí informácií a pokynov na zaistenie bezpečnosti a ochrany zdravia pri práci (BOZP) a ochrany pred požiarmi (OPP) pri dodávateľských prácach, ktorý tvorí prílohu č. 3 tejto Zmluvy.
	8. V prípade, ak sa na vykonávanie činnosti Poskytovateľa vzťahujú aj iné interné predpisy Objednávateľa, alebo budú v budúcnosti takéto interné predpisy prijaté, tieto sú záväzné pre Poskytovateľa dňom doručenia ich znenia Poskytovateľovi.
	9. Podpisom tejto zmluvy Poskytovateľ prehlasuje, že sa oboznámil s týmito internými predpismi, porozumel im a zaväzuje sa ich v celom rozsahu dodržiavať, v súlade s nimi postupovať a zaviazať ich dodržiavaním tiež svojich subdodávateľov. Poskytovateľ sa zaväzuje na výkon činnosti na území Objednávateľa zamestnávať len pracovníkov preškolených z interných predpisov.
	10. Objednávateľ je oprávnený v priebehu účinnosti tejto zmluvy zmeniť interné predpisy. O tejto zmene bude Poskytovateľa informovať zaslaním e-mailovej správy na e-mailové adresy kontaktných osôb uvedených v tejto zmluve alebo na e-mailové adresy kontaktných osôb, ktoré budú neskôr v súlade s touto zmluvou preukázateľne oznámené ako nové kontaktné osoby, resp. nové e-mailové adresy.
	11. Poskytovateľ je povinný sa s oznámenými zmenami interných predpisov oboznámiť v súlade s týmto odsekom zmluvy a tieto dodržiavať, pričom sú tieto interné predpisy záväzné pre Poskytovateľa dňom ich účinnosti. V prípade, ak Poskytovateľ nezašle informáciu o zmene interných predpisov v zmysle vyššie uvedeného pred dňom ich účinnosti, tak sa stávajú záväzné pre Poskytovateľa dňom prijatia e-mailovej správy s informáciou o ich zmene. Poskytovateľ sa zároveň zaväzuje so zmenami interných predpisov preukázateľne oboznámiť svojich subdodávateľov bez zbytočného odkladu, najneskôr v lehote päť (5) pracovných dní odo dňa prijatia predmetnej e-mailovej správy.
	12. Pre vylúčenie pochybností sa zmluvné strany dohodli, že pre zmenu interných predpisov nie je potrebné uzatvárať písomný dodatok k tejto zmluve.
	13. Poskytovateľ je povinný kontrolovať dodržiavanie HSE predpisov a interných predpisov svojimi subdodávateľmi a Objednávateľ je oprávnený kontrolovať dodržiavanie týchto predpisov zo strany Poskytovateľa a jeho subdodávateľov. Poskytovateľ zodpovedá za bezpečnosť a ochranu zdravia vlastných zamestnancov/pracovníkov aj subdodávateľov. V prípade, ak zástupca alebo poverená osoba Poskytovateľa (zamestnanec, subdodávateľ) utrpí úraz/nehodu alebo zapríčiní pracovný úraz, požiar, dopravnú nehodu alebo znečistenie životného prostredia na území Objednávateľa alebo pri činnosti vykonávanej v záujme Objednávateľa, zaväzuje sa Poskytovateľa bez zbytočného odkladu o tom informovať kontaktnú osobu/zástupcu Objednávateľa a zaväzuje sa spolupracovať za účelom vyšetrenia a objasnenia tejto udalosti. Objednávateľ považuje za pracovníka Poskytovateľa alebo jeho subdodávateľa každú osobu, ktorá vykonáva podľa tejto zmluvy prácu pre Poskytovateľa alebo jeho subdodávateľa, bez ohľadu na to, aký je medzi nimi zmluvný vzťah.

**Čl. 7**

**Komunikácia a doručovanie**

* 1. Pokiaľ nie je v zmluve uvedené inak, akákoľvek komunikácia a iné úkony v súvislosti so zmluvou a jej plnením musia byť urobené v písomnej forme a doručené na adresy uvedené v záhlaví zmluvy alebo na iné adresy alebo kontaktné osoby, ktoré si zmluvné strany navzájom písomne oznámia.
	2. Zmluvné strany sa dohodli, že kontaktnými osobami pri plnení tejto zmluvy sú:

Kontaktnou osobou za Objednávateľa vo veciach zmluvných je Ing. Anna Rothbergová, tel.: +421 918 110 504, e-mail: rothbergova@olo.sk.

Kontaktnou osobou za Objednávateľa vo veciach technických je Ing. Anna Rothbergová, tel.: +421 918 110 504, e-mail: rothbergova@olo.sk.

Kontaktnou osobou za Poskytovateľa vo veciach zmluvných je ......................

Kontaktnou osobou za Poskytovateľa vo veciach technických je ........................

* 1. Korešpondencia súvisiaca so zmluvou bude v slovenskom jazyku a bude sa považovať za doručenú:
	2. v deň doručenia zásielky, ak bola zásielka doručená osobne alebo kuriérnou službou, alebo
	3. v piaty (5.) pracovný deň nasledujúci po dni podania zásielky na pošte, ak bola zásielka poslaná doporučenou poštou, aj keď sa adresát o jej uložení nedozvedel, alebo v deň doručenia zásielky, alebo v deň, kedy bolo prijatie zásielky odopreté, podľa toho, ktorý deň nastane skôr; alebo
	4. v deň odoslania e-mailu, ak bol e-mail odoslaný v ktorýkoľvek pracovný deň, v ostatných prípadoch v najbližší pracovný deň nasledujúci po dni odoslania e-mailu, ak sa zmluvné strany nedohodli inak.
	5. Odstúpenie od zmluvy, výpoveď, faktúry, ak sa neuplatňuje elektronická forma prijímania faktúr a/alebo iné dôležité oznámenia, najmä, ale nie výlučne, týkajúce sa trvania zmluvy, budú vždy doručené písomne druhej zmluvnej strane. Zmluvné strany sa dohodli, že e-mailová komunikácia nie je v tomto prípade dostatočná.
	6. Zmluvné strany sa zaväzujú oznámiť si bezodkladne akúkoľvek zmenu údajov uvedených v záhlaví zmluvy, a to najneskôr do piatich (5) pracovných dní, odkedy dôjde k takejto zmene. V prípade zmien údajov uvedených v záhlaví zmluvy a zmeny kontaktných údajov sa zmluvné strany dohodli, že nie je potrebné uzatvárať dodatok k tejto zmluve.

**Čl. 8**

**Mlčanlivosť**

* 1. Zmluvné strany sa dohodli, že všetky informácie a skutočnosti, ktoré získali akýmkoľvek spôsobom o druhej zmluvnej strane a jej činnosti pri uzavretí a plnení tejto zmluvy, avšak nielen v súvislosti s ňou, sa považujú za dôverné a majú charakter obchodného tajomstva v zmysle § 271 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“). Zmluvné strany sa zaväzujú takéto informácie a skutočnosti neposkytnúť a nesprístupniť tretím osobám a nevyužiť na iný účel, ako na plnenie tejto zmluvy.
	2. Zmluvné strany sa dohodli, že porušením povinnosti mlčanlivosti podľa tejto zmluvy nie je:
1. poskytnutie informácií audítorom, daňovým a právnym poradcom, ktorí sú viazaní všeobecnou profesionálnou povinnosťou mlčanlivosti stanovenou alebo uloženou všeobecne záväzným právnym predpisom, alebo sú povinní zachovávať mlčanlivosť na základe písomnej dohody s Objednávateľom,
2. sprístupnenie informácií, ktoré majú povahu verejne známych informácií,
3. poskytnutie informácií osobám a štátnym orgánom, ktorých nárok na poskytnutie informácií vyplýva zo všeobecne záväzných právnych predpisov alebo osobám, prostredníctvom ktorých, alebo s pomocou ktorých zmluvné strany plnia povinnosti zo zmluvy.

**Čl. 9**

**Vyššia moc**

* 1. Nie je porušením zmluvy, ak ktorákoľvek zo zmluvných strán nemôže plniť svoje zmluvné povinnosti z dôvodu prekážky, ktorá nastala nezávisle od vôle povinnej zmluvnej strany a bráni jej v splnení jej povinnosti, ak nemožno rozumne predpokladať, že by povinná zmluvná strana túto prekážku alebo jej následky odvrátila, alebo prekonala, a že by v čase vzniku záväzku túto prekážku predvídala (napr. vojna, zemetrasenie, záplava, požiare, teroristický útok, atď.). Na základe požiadavky druhej zmluvnej strany, dotknutá zmluvná strana predloží doklad o existencii okolností vylučujúcich zodpovednosť/vyššia moc (*vis maior*), ktorý vydajú príslušné úrady alebo organizácia krajiny pôvodu.
	2. Pokiaľ sa zmluvné strany písomne nedohodnú inak, zmluvne dohodnuté termíny sa predlžujú o dobu trvania okolností vylučujúcich zodpovednosť (*vis maior*).
	3. Ak doba trvania okolností vylučujúcich zodpovednosť (*vis maior*) presahuje tridsať (30) dní, zmluvné strany sú povinné viesť rokovania o možnej zmene/úprave tejto zmluvy. Ak takéto rokovania nebudú úspešne ukončené do pätnástich (15) dní, ktorákoľvek zo zmluvných strán je oprávnená odstúpiť od tejto zmluvy. Zmluvné strany sa zaväzujú bez zbytočného odkladu vyrovnať si vzájomné pohľadávky a záväzky, ktoré vznikli do zániku tejto zmluvy.
	4. Zmluvná strana, ktorá porušuje svoju povinnosť, alebo ktorá s prihliadnutím na všetky okolnosti má vedieť, že poruší svoju povinnosť vyplývajúcu z tejto zmluvy v dôsledku okolností vylučujúcich zodpovednosť (*vis maior*) je povinná oznámiť písomne druhej zmluvnej strane hrozbu alebo vznik okolností vylučujúcich zodpovednosť (*vis maior*) spolu s ich dôsledkami a predpokladaným časom ich trvania. Tieto informácie je povinná táto zmluvná strana podať bez zbytočného odkladu po tom, čo sa o týchto okolnostiach dozvedela, alebo pri náležitej starostlivosti mohla dozvedieť. Škody vyplývajúce z neoznámenia alebo z neskorého oznámenia o hrozbe alebo vzniku okolností vylučujúcich zodpovednosť (*vis maior*) bude niesť zmluvná strana zodpovedná za takéto neskoré oznámenie.

**Čl. 10**

**Subdodávatelia**

1.
2. 1. Poskytovateľ je oprávnený zadať časť zákazky subdodávateľovi, pričom zodpovedá Objednávateľovi akoby plnil sám. Subdodávateľom/ subdodávateľmi v čase uzavretia tejto zmluvy je / sú:

[●]

* 1. Poskytovateľ je oprávnený zmeniť subdodávateľa iba so súhlasom Objednávateľa a je povinný oznámiť Objednávateľovi pred plánovanou zmenou:
1. identifikačné údaje nového subdodávateľa, vrátane údajov o osobe oprávnenej konať za subdodávateľa, v rozsahu meno a priezvisko, trvalý pobyt, pozícia, dátum narodenia,
2. podiel zákazky, ktorý bude plniť nový subdodávateľ,
3. dôvody zmeny subdodávateľa, ako aj dopady zmeny subdodávateľa na Objednávateľa.
	1. Objednávateľ sa vyjadrí k navrhovanému subdodávateľovi do štrnástich (14) dní odo dňa doručenia žiadosti o zmenu subdodávateľa.
	2. Objednávateľ je oprávnený rozhodnúť o nechválení subdodávateľa, alebo vylúčiť subdodávateľa aj bez udania dôvodu, pričom Poskytovateľ je povinný bezodkladne zabezpečiť na vlastné náklady iného subdodávateľa, alebo použiť na plnenie predmetu tejto zmluvy vlastné kapacity.
	3. Poskytovateľ je povinný Objednávateľovi bezodkladne oznámiť akúkoľvek zmenu údajov o subdodávateľovi, vrátane údajov o osobe oprávnenej konať za subdodávateľa.
	4. Poskytovateľ je povinný zabezpečiť zmluvou so subdodávateľom, aby sa povinnosti Poskytovateľa a práva Objednávateľa podľa tejto zmluvy primerane vzťahovali aj na vzťahy medzi Poskytovateľom a subdodávateľom.

**Čl. 11**

**Záverečné ustanovenia**

* 1. Táto zmluva nadobúda platnosť dňom podpisu obidvomi zmluvnými stranami účinnosť dňom nasledujúcim po dni jej zverejnenia na [www.olo.sk](http://www.olo.sk) v zmysle § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
	2. Zmluva sa uzatvára na dobu určitú, a to na 18 mesiacov od uzatvorenia zmluvy.
	3. Pokiaľ nie je v tejto zmluve dohodnuté inak, riadia sa právne vzťahy z nej vyplývajúce Obchodným zákonníkom a ostatnými právnymi predpismi platnými na území Slovenskej republiky.
	4. Zmluvný vzťah medzi Poskytovateľom a Objednávateľom možno ukončiť:
1. dohodou zmluvných strán,
2. výpoveďou zo strany Poskytovateľa alebo Objednávateľa,
3. odstúpením od zmluvy,
4. z iných zákonom stanovených dôvodov.
	* 1. Objednávateľ má právo túto zmluvu kedykoľvek, i bez udania dôvodu, vypovedať. Výpoveď musí byť  písomná a doručená druhej zmluvnej strane.
		2. Výpovedná lehota je dva (2) mesiace a začína plynúť od prvého dňa mesiaca nasledujúceho po mesiaci, v ktorom bola písomná výpoveď doručená druhej zmluvnej strane.
		3. Objednávateľ je oprávnený písomne odstúpiť od tejto zmluvy ako pri podstatnom porušení zmluvy, pričom zmluva zaniká dňom doručenia odstupujúceho prejavu Poskytovateľovi, a to bez akejkoľvek povinnosti na náhradu škody, najmä ak:
5. Poskytovateľ je v omeškaní s poskytovaním služieb BOZP, služieb OPP, služieb PZS alebo služieb CO, alebo
6. Poskytovateľ porušil svoju povinnosť zachovávať mlčanlivosť, ku ktorej sa zaviazal v tejto zmluve, alebo
7. vyhlásenie alebo správanie/konanie Poskytovateľa poškodilo dobré meno alebo podnikateľskú dôveryhodnosť Objednávateľa, alebo
8. poskytovanie služieb BOZP, služieb OPP alebo služieb CO nie je v súlade s touto zmluvou alebo všeobecne záväznými právnymi predpismi, alebo
9. pred termínom plnenia je zrejmé, že Poskytovateľ bude v omeškaní s poskytovaním služieb BOZP, služieb OPP, služieb PZS alebo služieb CO, alebo zmluvu poruší inak podstatným spôsobom a Objednávateľ nemá záujem na plnení s takýmto omeškaním, resp. porušením, alebo
10. Poskytovateľ opakovane alebo závažne porušil ďalšie svoje zmluvné povinnosti uvedené v tejto zmluve, alebo
11. Poskytovateľ obzvlášť závažne porušil predpisy týkajúce sa BOZP, zásady OPP, zásady OŽP, OH v zmysle platných právnych predpisov Slovenskej republiky, alebo
12. Poskytovateľ je platobne neschopný, podal, alebo voči nemu bol podaný návrh na vyhlásenie konkurzu, bol na jeho majetok vyhlásený konkurz, alebo bol návrh na jeho vyhlásenie zamietnutý pre nedostatok majetku, alebo vstúpil do likvidácie, alebo ak sa počas reštrukturalizácie dostal do omeškania s plnením, na ktoré vznikol nárok počas reštrukturalizačného konania, alebo sa voči nemu začala exekúcia, ktorá môže ohroziť jeho podnikateľskú činnosť alebo platobnú schopnosť, alebo
13. z ďalších dôvodov uvedených v tejto zmluve.
	* 1. Odstúpením od tejto zmluvy zo strany Objednávateľa nie je dotknuté jeho právo na uplatnenie si svojich nárokov vyplývajúcich z porušenia vrátane jeho oprávnenia na náhradu prípadnej škody.
	1. Vzájomné záväzky sú si povinné zmluvné strany vysporiadať do pätnástich (15) dní odo dňa ukončenia tejto zmluvy.
	2. Zánik zmluvy podľa tohto článku sa nedotýka nároku na náhradu škody vzniknutej porušením tejto zmluvy, zmluvných ustanovení týkajúcich sa voľby práva, riešenia sporov medzi zmluvnými stranami, zmluvnej pokuty, zodpovednosti za vady a ostatných ustanovení, ktoré podľa tejto zmluvy alebo vzhľadom na svoju povahu majú trvať aj po ukončení tejto zmluvy.
	3. Zmluvné strany sa dohodli, že v prípade ukončenia tejto zmluvy bude mať Poskytovateľ nárok na úhradu tej časti poskytnutých služieb, ktorá bola zo strany Objednávateľa akceptovaná.
	4. Ukončenie zmluvy niektorým zo spôsobov podľa tohto článku tejto zmluvy musí byť vykonané v písomnej forme a je účinné okamihom doručenia príslušnej zmluvnej strane podľa článku 7 tejto zmluvy.
	5. Zmluvné strany sa zaväzujú urovnať všetky spory vzniknuté v súvislosti s touto zmluvou predovšetkým dohodou. V prípade, ak nedôjde k urovnaniu sporov dohodou, zmluvné strany sa dohodli, že spor bude rozhodovať súd vecne a miestne príslušný podľa príslušných ustanovení zákona č. 160/2015 Z.z. Civilný sporový poriadok v znení neskorších predpisov.
	6. Zmluvné strany sa dohodli, že túto zmluvu je možné meniť len formou písomných dodatkov odsúhlasených obidvomi zmluvnými stranami.
	7. Poskytovateľ je povinný preukázať Objednávateľovi pred podpisom tejto zmluvy, že jemu a/alebo jeho subdodávateľom boli vydané a sú v platnosti oprávnenia a osvedčenia podľa prílohy č.4 tejto zmluvy
	8. Zmluva bola vyhotovená v troch (3) rovnopisoch, dva (2) rovnopisy pre Objednávateľa a jeden (1) rovnopis pre Poskytovateľa.

Príloha č. 1 – Technická špecifikácia

Príloha č.2 – Cena

Príloha č. 3 – Záznam o poskytnutí informácií a pokynov na zaistenie bezpečnosti a ochrany zdravia pri práci (BOZP) a ochrany pred požiarmi (OPP) pri dodávateľských prácach

Príloha č. 4 – Oprávnenia a osvedčenia podľa čl. 11.11 tejto zmluvy

* 1. Zmluvné strany vyhlasujú, že si zmluvu riadne prečítali, jej obsahu porozumeli a na znak súhlasu ju podpísali.

V Bratislave, dňa: V ................, dňa:

Za objednávateľa: Za poskytovateľa:

.................................................

Ing. Martin Maslák

predseda predstavenstva

................................................

Ing. Pavel Rudy

člen predstavenstva

1. Zariadenie na energetické využitie odpadu Objednávateľa [↑](#footnote-ref-1)